ایسراییل پولیسی‌نین مسجیدالاقصی-یا رزین گولله‌لر و سس بومبا‌لاری ایله باسقین ائتمه‌سیندن سونرا محاصیره‌ده اولان غزه زولاغیندان ایسراییل ایستیقامتینه راکت‌لر آتیلیب.
ایسراییل اوردو سؤزچوسو طرفیندن وئریلن آچیقلامادا محاصره‌یه آلینمیش غزه زولاغی‌نین اطرافیندا، سدروت شهرینده هوجوملا باغلی آژیر سس‌لری‌نین ائشیدیلدیگینی بیلدیریلیب.
قئید اولونوب کی، غزه زولاغیندان سدروت شهری ایستیقامتینده 5 راکت آتیلیب، اونلاردان 4-و هاوا هوجوموندان ساوونما سیستم‌لری طرفیندن محو ائدیلیب.
بیلدیریلیب کی، بیر راکت ایسه آچیق اراضییه دوشوب.
آیریجا غزه زولاغیندان آتیلان 4 راکتین ده آچیق یئره دوشدوگو قئید اولونوب.
ایسراییل مدیاسی راکتین سدروت شهرینده صنایع بؤلگه‌سینه دوشدوگونو و داغینتی‌لارا سبب اولدوغونو آچیقلاییب.
دیگر طرف‌دن، ایسراییل پولیسی‌نین گئجه ساعات‌لاریندا مسجیدالاقصی-داکی قیبله مسجیدینه سیغینان‌لارا رزین گولله‌لر، سس بومبا‌لاری، گؤزیاشاردیجی گاز و دینک‌لرله موداخیله ائتمه‌سیندن سونرا ایشغال آلتینداکی دوغو قودس-ده حادثه‌لر باش وئریب.
ایسراییل پولیسی مسجیدالاقصی-نین یئرلشدیگی ایچری شهر اراضی‌سینه علاوه قوه‌لر گؤندریب.
دوغو قودس-ون موختلیف محله‌لرینده فیلیسطین‌لیلر آتشفشان‌لیق ائده‌رک ایسراییل پولیس‌ینه مقاومت گؤسترمه‌یه چالیشیب‌لار.
ایسراییل پولیسی قروپ حالیندا مسجدالاقصی-یا داخیل اولماغا جهد گؤسترن فیلیسطین-‌لیلره سس بومبا‌لاری و رزین گولله‌لرله موداخیله ائدیب.
فیلیسطین قیزیل آی جمعیتیندن وئریلن آچیقلامادا مسجیدالاقصی اطرافیندا باش وئرن حادثه‌لره دکترلارین موداخیله ائتدیگی، 7 نفرین یارالاندیغی، ایکیسی‌نین ایسه خسته‌خانایا آپاریلدیغی بیلدیریلیب.
قئید اولونوب کی، یارالانما‌لار رزین گولله‌لر و دؤیولمه نتیجه‌سینده باش وئریب.
فاناتیک یهودی کؤچکون ساکین‌لرین یهودی‌لر طرفیندن مقدس پسح  بایرامی سببیله مسجیدالقصی-یا باسقین ائتمک و بورادا قوربان کسمک چاغیریش‌لاری نتیجه‌سینده تراویح نمازی قیلیندیق‌دان سونرا بیر قروپ فیلیسطین‌لی مسجیدالاقصی داخیلینده‌کی قیبله مسجیدینه سیغینیب.
ایشغال آلتینداکی دوغو قودس‌-ده‌کی مسجیدالقصی-یا گئجه ساعات‌لاریندا باسقین ائدن ایسراییل پولیسی قیبله مسجیدینه سیغینان‌لارا سس بومباسی و رزین گولله‌لرله موداخیله ائدیب، بورادا اولان‌لاری دینک‌لرله ووروب.
آرا‌لاریندا قادین و اوشاق‌لارین دا اولدوغو قروپ قیبله مسجیدی‌نین قاپی‌لارینی باغلاییب. ایسراییل پولییسی مسجیدالقصی-نین حیاطینا گیره‌رک تمیزلیکچی‌لری و مسلمان‌لاری زورلا چیخاریب، مسجیدالقصی-نین قاپی‌لارینی باغلاییب.
حماس و موختلیف مقاومت قروپ‌لاری حادثه‌لردن سونرا وئردیک‌لری آچیقلاما‌لاردا اوردون چایی‌نین باتی ساحلی و ایسراییل داخیلینده‌کی ‌فیلیسطین خالقینی مسجیدالقصی-یا گلمه‌یه چاغیریب.
